**Mór Városi Önkormányzat Képviselő-testületének**

**25/2019. (XI.28.) önkormányzati rendelete**

**az építményadóról szóló 37/2017. (XI.30.) önkormányzati rendelet módosításáról**

Mór Városi Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el:

**1.§ Az építményadóról szóló 37/2017. (XI.30.) önkormányzati rendelet (a továbbiakban: Ör.) 1.§-a helyébe a következő rendelkezés lép:**

„1.§ Mór Városi Önkormányzat Képviselő-testülete Mór város illetékességi területén, határozatlan időre építményadót vezet be.”

**2.§ Az Ör. 2.§-a helyébe a következő rendelkezés lép:**

„2.§ E rendelet alkalmazásában:

1. az önkormányzat illetékességi területe: a helyi adókról szóló 1990. évi C. törvény (a továbbiakban: Htv.) 52.§ 1. pontja szerinti fogalom;

2. üzleti célt nem szolgáló építmény: az az építmény, melynek hasznosítása nem nyereség- vagy jövedelemszerzést szolgál;

3. építmény: a Htv. 11.§ (1) bekezdésében meghatározott fogalom;

4. hasznos alapterület: a Htv. 52.§ 9. pontja szerinti fogalom;

5. reklámhordozó: a településkép védelméről szóló 2016. évi LXXIV. törvény 11/F.§ 4. pontja szerinti fogalom.”

**3.§ Az Ör. a következő 2/A.§-sal egészül ki:**

„2/A.§ Mentes az adó alól a magánszemély adózó tulajdonában lévő, üzleti célt nem szolgáló építmény.”

**4.§ Az Ör. a következő 2/B.§-sal egészül ki:**

„2/B.§ Az adó alapja

a) építmény esetén az építmény m2-ben számított hasznos alapterülete,

b) reklámhordozó esetén a reklámhordozó reklámközzétételre használható, m2-ben – két tizedesjegy pontossággal – számított felülete.”

**5.§ Az Ör. a következő 2/C.§-sal egészül ki:**

„2/C.§ Az adó évi mértéke a 2/D.§-ban foglaltak kivételével

a) legfeljebb 100 m2 hasznos alapterületű építmény esetén 0,- Ft/m2,

b) 100 m2-t meghaladó, legfeljebb 500 m2 hasznos alapterületű építmény esetén 300,- Ft/m2,

c) 500 m2-t meghaladó, legfeljebb 1000 m2 hasznos alapterületű építmény esetén 500,- Ft/m2,

d) 1000 m2-t meghaladó, legfeljebb 10000 m2 hasznos alapterületű építmény esetén 1200,- Ft/m2,

e) a 10000 m2-t meghaladó hasznos alapterületű építmény esetén 1400,- Ft/m2.”

**6.§ Az Ör. a következő 2/D.§-sal egészül ki:**

„2/D.§ Az adó évi mértéke az önkormányzat illetékességi területén lévő ingatlanon elhelyezett reklámhordozó esetén 12 000 Ft/m2.”

**7.§ Ez a rendelet 2020. január 1. napján lép hatályba.**

 Fenyves Péter Dr. Taba Nikoletta

 polgármester aljegyző

Záradék:

A rendeletet 2019. november 28. napján kihirdettem.

 Dr. Taba Nikoletta

 aljegyző